Vendégek

2012. február 22.

A láthatóságról és korlátairól – „megközelítőleg”

Kóczé Angéla, szociológus, a Magyar Tudományos Akadémia kutatója. A brüsszeli Európai Roma Információs Iroda (ERIO) volt vezetője, valamint a budapesti Európai Roma Jogi Központ (ERRC) emberi jogok oktatási programjának volt vezetője, és a Romaversitas program alapító igazgatója  (ez utóbbi program ösztöndíjat és mentor-programot biztosít roma egyetemi hallgatóknak). Jelenleg az Európai Roma Kulturális Alapítvány tagja és a Wake Forest University (NC, USA) oktatója. Az európai romák emancipációjáért küzdő roma mozgalom aktivistája; kitüntetett kutatási- és policy témája a női politikai reprezentációval és a társadalmi igazságossággal összefüggő témák.

Vincze Teréz, filmesztéta, 2000-ben az ELTE magyar nyelv és irodalom szakán, 2001-ben esztétika szakán diplomázott, illetve az ELTE mozgóképelmélet és pedagógia, valamint irodalomelmélet szakprogramjain szerzett oklevelet. 2009-ben az ELTE Esztétika Tanszék doktori programján szerzett doktori (Ph.D.) fokozatot, doktori értekezésének témája az önreflexivitás a kortárs szerzői filmekben.
Egyetemi tanársegédként tanít az ELTE filmelmélet és filmtörténet szakán. 1999 óta a *Metropolis* filmelméleti és filmtörténeti folyóirat szerkesztője, 2003 és 2009 között főszerkesztője volt.

Szederkényi Júlia, filmrendező. Pályáját a nyolcvanas években kezdte, fontos tagja volt az átmenet éveiben a Balázs Béla Stúdiónak. Munkásságának meghatározó részét dokumentumfilmek, portrék, televíziós filmek képezik. A *Barlang* (2010) c. filmje a 41. Magyar Filmszemle Dokumentumfilmes kategóriájában elismerő oklevélben részesült.

2012. február 29.

Városrehabilitáció – emlékek, lakók eltűnőben

György Eszter kultúrakutató. 2006-ban diplomázott az ELTE bölcsészkarán magyar-francia szakon. A párizsi École des Hautes Études en Sciences Sociales-on elvégzett mesterképzés után a az ELTE Atelier Európai Társadalomtudományok és Historiográfia Tanszékén folytatott doktori tanulmányokat. 2013 januárjában védte meg *A Nyolcker a rendszerváltás után – egy városnegyed identitásának meghatározása* című disszertációját, melyben az 1990 óta a nyolcadik kerületben kialakult kulturális, reprezentációs és identifikációs folyamatokat vizsgálta, illetve mindezeknek a helyi roma lakossággal való összefüggéseit.

 Szemerey Samu építész, urbanista, kurátor. Érdeklődésében a tervezői praxis innovatív lehetőségei állnak. Munkái a kortárs kultúra, az elérhető technológia és az emberi környezet viszonyait és az építészet ezekben megjelenő kezdeményező szerepköreit kutatják. Rendszeresen tanít, előad és publikál hazai és nemzetközi helyszíneken, számos workshop, kutatás és program szervezője, oktatója, résztvevője. A Kortárs Építészeti Központ alapító tagja. 2003-tól 2006-ig az Építészfórum szerkesztője. 2006-ban a Velencei Építész Biennálé magyar pavilonjának koordinátora. 2008-tól 2010-ig Fulbright ösztöndíjasként New Yorkban élt és kutatott. Érdeklődési területei: poszt szocialista városfejlődés, lakótelepek, tájépítészet, fotó, kertek, kávézók és próbababák.

 Trencsényi Klára filmrendező. Szabadúszó rendezőként és operatőrként szerzői és társadalmi dokumentumfilmeket készít. 2005- ben operatőrként végzett a budapesti Színház- és Filmművészeti Egyetemen. Rendezőként több dokumentum filmet is jegyez. Ezen kívül különböző nemzetközi produkcióban dolgozott operatőrként, dán, amerikai illetve magyar rendezőkkel (The Angelmakers rend.: Astrid Bussink, 2005).

 Zsigó Jenő szociológus, civiljogi aktivista és zenész. Meghatározó szerepet töltött be a roma értelmiség politikai és kulturális önszerveződésében a nyolcvanas évek kádár-kori Magyarországán. A rendszerváltozás után aktívan részt vett a roma civiljogi mozgalomban. 1990-ben a vezetésével alakult meg a Magyarországi Roma Parlament, több civil szervezet összefogásával. Az Ando Drom nevű, nemzetközi hírnevű, hagyományos cigány zenét játszó zenekar alapító tagja volt.

2012. március 07.

Oktatásügy, iskolagond – a mi dolgunk

Sárközi Gábor, oktatási szakember. Több mint tíz éve foglalkozik roma ügyekkel és esélyegyenlőséggel. A Roma Polgárjogi Alapítványnál és a Gandhi Közalapítványnál kezdett dolgozni, később a Romaversitas Alapítvány és a Roma Sajtóközpont munkatársa is volt. Tagja voltam annak a minisztériumi csapatnak a Gyurcsány és Bajnai kormányok alatt, amely meghonosította az oktatási esélyegyenlőségi paradigmákat. A Nemzeti és Etnikai Kisebbségi Jogvédő Irodához 2013 elején csatlakozott.

Choli Daróczi József költő, pedagógus, népművelő, műfordító. A 60-as évek közepén a Csepel Vas- és Fémművekben dolgozott mint segédmunkás. 70-es évek elején Bedőből Budapestre költözött. 1975-óta tagja a Magyar Írószövetségnek és a Magyar Újságírók Országos Szövetségének. 1979-ben *Uzhe Jilesa, Tiszta szívvel* címmel jelent meg első kötete. Ezt követően több irodalmi folyóiratban publikálta cigány és magyar nyelven verseit, írásait.  Fordítói tevékenységének kiemelkedő állomása volt a Biblia Újszövetségi részének cigány nyelvre történő lefordítása. A ’80-es években fontos közéleti szerepet töltött be. A ’90-es éve közepétől már nem vállal politikai szerepet. 1994-től a Zsámbéki Apor Vilmos Főiskolán nyugdíjba vonulásáig romológiát, cigány nyelvet, történelmet tanított. Choli munkásságát több kitüntetéssel is díjazták: *Budapestért Díj – 1996, Magyar Köztársasági Érdemrend Kiskeresztje – 1999, Oktatási Minisztérium Apáczai Csere János-díja – 2003, Kisebbségekért Díj – 2005, Open Society Institute Roma Irodalmi Fődíja – 2003*

Nagy Gusztáv író és műfordító. 1987-ben újságíró tanfolyamot végzett a MÚOSZ-nál, 1994-ben MÚOSZ tagságot nyert. 1991-től az *Amaro Drom* cigány újságnál helyezkedett el, mint újságíró. 1995-től az új *Rom Som* irodalmi folyóirat főszerkesztője. Tanított a Wesley János Lelkészképző Főiskolán cigány nyelvet. 1995-től a Magyar Írószövetség tagja. 1994-től a Kalyi Jag Nemzetiségi Szakiskola, Szakközépiskola és Alapfokú Művészetoktatási Intézmény cigány nyelv és irodalom tanára. Irodalmi munkásságáért számos kitüntetést, díjat kapott.

2012. március 14.

A Shukar Collective (?) Project ferde tükörben

Oláh József, zenész, a Parno Graszt együttes alapító tagja, vezetője.

Pulay Gergő, antropológus, a CEU Szociológia és Szociálantropológia Tanszék PhD-hallgatója. Fontos kutatási területe a nacionalista rockzene és az ehhez a zenéhez tartozó események és szövegek szemantikai, ideológiai, és rituális szempontú elemzése.

Szász Márk, a Parno Graszt együttes volt menedzsere.

2012. március 21.

Muzsikáló sztereotípiák

Bogdán Mária, operatőr, médiakutató. A Pécsi Tudományegyetem Kommunikáció Tanszékén dolgozott egyetemi tanársegédként. Jelenleg doktori kutatását végzi, amelynek témája a romák médiareprezentációja.

Galyas Gyula, újságíró, a sosinet.hu munkatársa

Szilvási István, zenész, a Szilvási Gipsy Folk Band zenekar vezetője. Megalapította az „Athe Sam” Roma Összművészeti Fesztivált, amelynek évekig  főszervezője volt.

2012. március 28.

ROMA MÉDIA ISKOLA 2002/2012

Bordás Róbert, operatőr. Jelenleg a Társaság a Szabadságjogokért Romaprogramjának operatőre.

Szirmai Norbert, újságíró, filmrendező. A Fekete Doboz Roma Média Iskolája mellett elvégezte a Független Médiaközpont tanfolyamát. A *Jobb a Fradi!* című (2002) film egyik alkotója, operatőre és társszerkesztője.

2012. április 11.

„szörfölő romák”

Joka Daróczi János, szerkesztő, rovatvezető, szociálpolitikus. Tizennyolc évesen roma táborokat szervezett. 1984-től a Budapest XIV.kerülete Önkormányzatánál dolgozott, majd 1992-től a Magyar Televízió *Roma Magazin* című műsorának szerkesztő, 1998-2011 között rovatvezetője lett. Közben a Wesley János Lelkészképző Főiskolán 1993-1997 között szociális munkási, az ELTE-n 1999-2001 között szociálpolitikusi végzettséget szerzett. 2001-2005 között a Miniszterelnöki Hivatal által létrehozott Romaügyi Tanács tagjaként is tevékenykedett. A Roma Produkciós Iroda keretében 2005-ben létrehozta, utána folytatta a roma gyakornoki programot.

DJ Spag

Zsiga Ottó, a Rigó Rádió alapítója, munkatársa. A Rádió 2011 októbere óta működik Zsiga Ottó lakásából, s hallgatósága több mint 9 ezer ember.

2012. április 18.

Jövőképek: Roma média projektek

A Cicsero Hírügynökség tudósítói: Bitó Árpád, Horváth Attila, Horváth Attiláné, Horváth Balázs, Horváth Elemér, Horváth Zsófia, Solymosi Melitta

Bombera Kriszta, televíziós műsorvezető, a Cicsero Hírügynökség oktatója. Az ELTE-n végzett angol- amerikanisztika szakon, majd jelentkezett György Péter médiaműhelyébe, ahonnan 1997-ben az induló kereskedelmi tévék sok hallgatót alkalmaztak, így került a Tv2-höz, majd az MTV-hez. Most az ATV-nek forgat, illetve idén fejezte be az ELTE jogi karát.

Kassai Melinda – a Cicsero Hírügynökség vezetője.

Nagyistók Tibor – televíziós szerkesztő, a Cicsero Hírügynökség oktatója

2012. április 25.

Roma jogvédelem online/offline

Setét Jenő jogvédő aktivista. Eredeti szakmája szobafestő, ám évtizedek óta különböző szervezeteknél szociális területen, jogvédelemben tevékenykedik. 1995-ben Horváth Aladár mellett kulcsszerepet játszott a Roma Polgárjogi Alapítvány létrehozásában. A szervezet igazgatója lett. 2006-tól Dr. Ürmös Andor, a Szociális és Munkaügyi Minisztérium akkori romaügyi főosztályvezetője mellett dolgozott, ahol esélyegyenlőségi programok megvalósításában és fejlesztésében vett részt. Saját elmondása szerint 2011-ben kapta élete eddigi legnagyobb feladatát: egy kampány indítását bízták rá, melynek célja az volt, hogy a 2011-es népszámlálás során minél több roma vállalja roma identitását. Ennek során egy olyan hálózatot épített, mely azonnal komoly tényezőjévé vált a roma közéletnek. Az „Ide tartozunk – Roma Közösségi Hálózat” mára több ezer tagot számlál és több száz települést érint.

2012. május 02.

Roma piktúra

Bogdán János Amigo, festőművész. A Pécsi Művészeti Szakközépiskola kerámia szakára járt, majd a Pécsi Tudomány Egyetem Művészeti Karán Rajz – vizuális nevelés szakra, tanára Lantos Ferenc festőművész lett. 1992-óta ír is a rajzolás mellett, időszakonként összegyűlt írásait egypéldányos könyvekbe szerkesztette.

Kállai András , szobrász,képzőművész.

2012. május 09.

Videó portrék

Kállai Henrik, filmrendező, képzőművész.

Vas Vilmos, operatőr, Kállai Henrik alkotótársa.

 Kőszegi Edit, rendező, dramaturg, forgatókönyvíró. Könyvtár-népművelés szakon végzett az ELTE-n. 1992 óta folyamatosan készít roma tárgyú dokumentumfilmeket. Menekülés a szerelembe (2006) című filmje elnyerte a 38. Magyar Filmszemle Rendezői díját. A Kugler Art roma kortárs galéria vezetője.

Pikács Gábor, *A kis cigány* c. kisjátékfilm főszereplője, a .

2012. május 16.

A trauma képei – a romák elleni sorozatgyilkosság művészi reprezentációi

Hárs Anna ,a PanoDráma dramaturgja.

 Urbanovits Kriszta, a PanoDráma színésze.

Barakonyi Szabolcs, fotóművész. „Szembesítés” címmel 2010-ben fotókiállítása nyílt a romák ellen elkövetett merényletek áldozatairól, családtagjairól készített sorozatából.

Nemes Csaba , képzőművész. „Állj ide!” c. munkájának kiindulópontja a romák ellen elkövetett, kilenc, előre kitervelt támadás.

Alexander Schikowski , képzőművész. Emlékművet emelt a a romák ellen elkövetett merényletek áldozatai számára. A mű Békásmegyeren lett felavatva, de Tatátszentgyörgyre, ahova a művész eredetileg szánta, nem került felállításra.

2012. május 23.

Legyünk egy BAGázs!

Both Emőke, a Bagázs Közhasznú Egyesület elnöke.

Farkas Imre,  a Bagázs Közhasznú Egyesület tagja.

Kanalas Roland, a Bagázs Közhasznú Egyesület tagja.

Lakatos István, a bagi Pünkösdi Karizmatikus Gyülekezet vezetője.

Pócsik Andrea , filmtörténész, kultúrakutató, a Romakép Műhely vezetője.